तेलंगाना में तय समय से पहले चुनाव कराने के सियासी रणनीति के बीच मुख्यमंत्री के चंद्रशेखर राव (KCR) ने गुरुवार (6 सितंबर) को कैबिनेट मीटिंग की और विधानसभा भंग करने का फैसला लिया. केसीआर ने इसके साथ ही राज्यपाल ईएसएल नरसिम्हन को अपना इस्तीफा भी सौंप दिया है, जिसे राज्यपाल ने मंजूर भी कर लिया है. राज्यपाल से मुलाकात के बाद केसीआर ने प्रेस कांफ्रेंस की, जिसमें उन्होंने विधानसभा चुनाव के लिए 105 उम्मीदवारों की सूची भी जारी कर दी है. इन सबके बीच बड़ा सवाल ये है कि आखिर केसीआर तेलंगाना में जल्द चुनाव कराना क्यों चाहते हैं?